section_heading: Kritika
paragraph_text: "Arthur" se smatra uspjelom, vrlo dobrom komedijom u kojoj je redatelj Steve Gordon uspio izbalansirati dramske i komične elemente tako da film istodobno može proći kao komedija s blagim dramaturškom dodirom i kao drama s naglašenim duhovitim dijalozima. Najviše pohvala je dobio efektan nastup veterana Johna Gielguda u ulozi butlera Hobsona koji je jedini pravi prijatelj junaku Arthuru ali koji se ne srami i posvađati se s njim i natjerati ga da popravi svoju ličnost, a solidnim nastupima su proglašeni i oni od Dudleya Moorea i Lize Minnelli. Neki kritičari smatraju "Arthurom" klasičnom komedijom i jednim od najboljih filmova 1980-ih zato što neprentenciozno izlaže svoje poruke i ima svoju dušu. Drugi pak dio kritike drži film solidnim ali precijenjenim, nespretnim i nategnutim ostvarenjem koje više igra na simpatije i šarm likova nego li što nudi neku majstorsku ili vještu umjetničku energiju.